[bookmark: _Hlk197589367]Агенцијата за заштита на правото на слободен пристап до информациите од јавен карактер, врз основа на член 106 став 2 и став 3 од Законот за општата управна постапка („Службен весник на Република Македонија“ бр.124/15), а согласно член 27 и член 34 став 1 од Законот за слободен пристап до информации од јавен карактер („Службен весник на Република Северна Македонија“ бр.101/19) и Упатството за спроведување на Законот за слободен пристап до информации од јавен карактер („Службен весник на Република Северна  Македонија“ бр.60/20), постапувајќи по Жалбата изјавена од Институтот за демократија „Социетас Цивилис“ Скопје, поднесена против Општина Кочани, по предметот Барање за пристап до информации од јавен карактер, на 07.07.2026 година, го донесе следното:
Р Е Ш Е Н И Е

СЕ ЗАПИРА постапката по Жалбата изјавена од Институтот за демократија „Социетас Цивилис“ Скопје, поднесена против Општина Кочани, по предметот Барање за пристап до информации од јавен карактер, заведена во Агенцијата со бр.08-214 на 19.06.2026 година,  поради тоа што Жалбата се смета за повлечена.

О Б Р А З Л О Ж Е Н И Е

Институтот за демократија „Социетас Цивилис“ Скопје, на 15.05.2026 година поднел Барање за пристап до информации од јавен карактер до Општинa Кочани, со кое побарал по  е-маил да му се достави електронски запис од достави следната  информација:  
„1. За секој инспектор, за годините 2020, 2021, 2022, 2023, 2024 и 2025, дајте ни преглед на вкупен број: редовни инспекциски надзори; вонредни инспекциски надзори; контролни инспекциски надзори; вонредни инспекциски надзори; контролни инспекциски надзори; утврдени неправилности. 
Доколку инспекторот спроведувал надзор во пар или група, ве молам таа информација да ја издвоите од информацијата за индивидуално спроведени надзори и утврдени неправилности.
2. Според ваша проценка, колкав е бројот на субјекти кои се опфатени со локалниот инспекциски надзор по инспекциска област?
3. доставете копии од годишните извештаи за спроведен инспекциски надзор за годините 2020, 2021, 2022, 2023, 2024 и 2025.
4. дали годишните извештаи за инспекциски надзор биле расгледувани од Советот на општината за годините 2020, 2021, 2022, 2023, 2024 и 2025? Доколку да, доставете информации за датумот на разгледување и донесените заклучоци.
5. доставете копии од извршените внатрешни контроли или внатрешни ревизии поврзани со инспекцискиот надзор, вклучително и ревизии од Државниот завод за ревизија (ДЗР).“
Имателот на информации на ова Барање не одговорил во законски предвидениот рок, поради што Барателот на информацијата, во законски предвидениот рок, поднел Жалба заведена во Агенцијата со бр.08-214 на 19.06.2026 година. 
Агенцијата со електронски допис бр.08-214 од 23.06.2026 година ја препрати Жалбата до Имателот на информации и побара во рок од седум (7) дена да се произнесе по истата и до Агенцијата да ги достави сите списи во врска со предметот.
Имателот на информации на 24.06.2026 година до Агенцијата достави емаил ги достави побараните информации до Агенцијата.
	Барателот на информации по мејл на 03.07.2026 година, достави електронски допис со кој ја извести Агенцијата „ја повлекува Жалбата против Општина Кочани со наш арх. бр. 0306-196-1/26 доставена до Агенцијата“.    
Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка ЈА ЗАПРЕ ПОСТАПКАТА по  Жалбата, поради тоа што Барателот истата ја повлекол пред донесување на управен акт од второстепениот орган.
 Согласно  погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.
Ова Решение е конечно во управната постапка и против него нема место за жалба.

ПРАВНА ПОУКА: Против ова Решение странката може да поведе управен спор пред Управниот суд во рок од 30 дена.


 						   Директор,
                                                                                                                     Петар Гајдов

